தேன் உகு, சோலை நாப்பண், செம்பொன் மண்டபத்துள், ஆங்கு ஆர் பால் நிற அமளி சேர்ந்தான்; பையுள் உற்று உயங்கி நைவான். 97 கனிகளின், மலரின், வந்த கள் உண்டு களிகொள் அன்னம், வனிதையர் மழலை இன்சொல் கிள்ளையும், குயிலும், வண்டும், இனியன மிழற்றுகின்ற யாவையும், 'இலங்கை வேந்தன் முனியும்' என்று அவிந்த வாய; மூங்கையர் போன்ற அன்றே. 98 பருவத்தால் வாடை தந்த பசும் பனி, அனங்கன் வாளி உருவிப் புக்கு ஒளித்த புண்ணில், குளித்தலும், உளைந்து விம்மி,